CELEX: 62021CN0453
Language: lt
Date: 2021-07-21 00:00:00
Title: Byla C-453/21: 2021 m. liepos 21 d. Bundesarbeitsgericht (Vokietija) pateiktas prašymas priimti prejudicinį sprendimą byloje X-FAB Dresden GmbH & Co. KG / FC

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/16
            
         
      2021 m. liepos 21 d.Bundesarbeitsgericht (Vokietija) pateiktas prašymas priimti prejudicinį sprendimą byloje X-FAB Dresden GmbH & Co. KG / FC
      
      (Byla C-453/21)
      (2021/C 490/16)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesarbeitsgericht
      
      
         Šalys pagrindinėje byloje
      
      
         Kasatorė: X-FAB Dresden GmbH & Co. KG
      
      
         Kita kasacinio proceso šalis: FC
      
         Prejudiciniai klausimai
      
      
                  1.
               
               
                  Ar Reglamento (ES) 2016/679 (1) 38 straipsnio 3 dalies antrą sakinį reikia aiškinti taip, kad pagal šią nuostatą draudžiama tokia nacionalinės teisės nuostata, kaip antai Bundesdatenschutzgesetz (Federalinis duomenų apsaugos įstatymas) 38 straipsnio 1 dalis ir 2 dalis, siejamos su 6 straipsnio 4 dalies pirmu sakiniu, pagal kurią duomenų apsaugos pareigūno atleidimas iš pareigų duomenų valdytojo, kuris yra jo darbdavys, valia, siejamas su šioje nuostatoje nurodytomis sąlygomis, neatsižvelgiant į tai, ar atleidžiama duomenų apsaugos pareigūnui atliekant savo užduotis?
                  Jei į pirmąjį klausimą būtų atsakyta teigiamai:
               
            
                  2.
               
               
                  Ar tokia nacionalinės teisės nuostata pagal šio reglamento 38 straipsnio 3 dalies antrą sakinį draudžiama ir tuo atveju, kai paskirti duomenų apsaugos pareigūną privaloma ne pagal reglamento 37 straipsnio 1 dalį, o tik pagal valstybės narės teisę?
                  Jei į pirmąjį klausimą būtų atsakyta teigiamai:
               
            
                  3.
               
               
                  Ar Reglamento 2016/679 38 straipsnio 3 dalies antras sakinys grindžiamas pakankamu teisiniu pagrindu, visų pirma tiek, kiek jis taikomas duomenų apsaugos pareigūnams, kuriuos su duomenų valdytoju sieja darbo santykiai?
                  Jei į pirmąjį klausimą būtų atsakyta neigiamai:
               
            
                  4.
               
               
                  Ar tuo atveju, kai duomenų apsaugos pareigūnas tuo pačiu metu eina duomenų valdytojo įmonėje sudarytos įmonės tarybos pirmininko pareigas, kyla interesų konfliktas, kaip tai suprantama pagal reglamento 38 straipsnio 6 dalies antrą sakinį? Ar tam, kad būtų daroma tokio interesų konflikto prielaida, įmonės taryboje turi būti skirta speciali funkcija?
               
            
         (1)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016, p. 1).